Rossiyaning Jahon chempionati — 2026ni o‘tkazishda Qozog‘istonga yordam berishga tayyor ekani ma’lum qilindi

Jahon chempionati — 2018 tashkiliy qo‘mitasi bosh direktori Aleksey Sorokin Qozog‘iston Rossiyaga JCh — 2026ni o‘tkazish bo‘yicha yordam so‘rab murojaat qilmaganini ma’lum qildi, deb xabar beradi “Stadion.uz”.

Eslatib o‘tamiz, JCh — 2026 musobaqasini o‘tkazish uchun Qozog‘iston nomzodini qo‘yishi mumkinligi haqida mamlakat futbol federatsiyasining sobiq (13-dekabr kuni iste’fo bergan) prezidenti Adilbek Jaqsibekov ma’lum qilgan edi.
Xitoy, Ekvador, Kolumbiya, Kanada, Meksika va AQSh davlatlari ham JChni ushbu yilda o‘zida o‘tkazish istagini bildirgan.
“Bizga Qozog‘iston futbol federatsiyasidan hech kim murojaat qilmadi. Ammo Qozog‘istonga ariza berishni tashkillashtirish yuzasidan yordam kerak bo‘lsa, biz tayyormiz va ularga omad tilaymiz”, — dedi Sorokin.